Net vyf van laaste toets, vier Kings in Allister se BokgroepVier spelers van die Southern Kings, al drie verlede jaar se skrumskakels wat weggelaat is, en net vyf van die opdrafspan in die laaste toets teen Wallis verlede jaar, kenmerk die groep wat vir die derde en laaste Bokkamp aangekondig is. Die kamp sal van 21 tot 23 Mei in Johannesburg gehou word waarna die Springbokgroep van 31 vir die inkomende toetse teen Frankryk, en ook die SA A-span vir die wedstryde teen die Franse Barbarians, bekend gemaak word. Daar is volgens Wêreldrugby se reëls geen oorsese speler se naam op die lys van genooides nie en ook geen Cheetahsspelers is na die kamp genooi nie. Die Cheetahs toer tans oorsee. Die vier Kings wat onder die 39 spelers is, is die flank Chris Cloete, die agsteman Andisa Ntsila, die losskakel Lionel Cronje en die vleuel Makazole Mapimpi. Die Lions word deur 11 spelers op die kamp verteenwoordig. Daar is ook 10 Stormers, agt Sharks en ses Bulls in die groep wat gekenmerk word deur redelike ervaring met ŉ paar jonges soos Jean-Luc du Preez, Lukhanyo Am, Ruan Botha, Thomas du Toit, Warrick Gelant en Sikhumbuzo Notshe wat ook die oog gevang het. Chiliboy Rallepelle is na sy oorsese skof, wat ŉ lang skorsing vir die gebruik van ŉ verbode middel ingesluit het, saam met Malcolm Marx en Bongo Mbonambi, een van die drie Bokhakers. Handré Pollard, wat net aan die regkom was toe hy beseer is en vir die drie Franse toetse of die SA A-span oor die dieselfde tyd beskikbaar is, is oor die hoof gesien. Pat Lambie, wat weer na nóg ŉ kopbesering Saterdag versigtig deur die Sharks bestuur word en nie die naweek speel nie, is wel genooi. Die drie skrumskakels in die groep is Ross Cronjé van die Lions, en Jano Vermaak en Dewaldt Duvenage (albei Stormers). Faf de Klerk, Rudy Paige en Piet van Zyl van verlede jaar is nie een genooi nie. Lood de Jager, na nóg ŉ so-so seisoen, en Damian de Allende, wat nog nie in ŉ wedstryd getoets is nie, is ook in die groep. Adriaan Strauss (uitgetree), Lourens Adriaanse, Nizaam Carr (albei weggelaat), Uzair Cassiem (oorsee met Cheetahs), Faf de Klerk, Jamba Ulengo (albei weggelaat), Rohan Janse van Rensburg (beseer), Francois Venter (oorsee met Cheetahs), Ruaan Combrinck (beseer) en Johan Goosen (tydelik uitgetree) van die beginspan teen Wallis, en Piet van Zyl (weggelaat) en Steven Kitshoff (oorsee) van die plaasvervangers is nie in die groep nie. Die oefengroep – Lukhanyo Am (senter, Sharks), Ruan Botha (slot, Sharks), Chris Cloete (flank, Kings), Andries Coetzee (heelagter, Lions), Lionel Cronjé (losskakel, Kings), Ross Cronjé (skrumskakel, Lions), Damian de Allende (senter, Stormers), Lood de Jager (slot, Bulls), Ruan Dreyer (stut, Lions), Jean-Luc du Preez (flank, Sharks), Thomas du Toit (Sharks), Pieter-Steph du Toit (slot, Stormers), Dewaldt Duvenage (skrumskakel, Stormers), Eben Etzebeth (slot, Stormers), Warrick Gelant (heelagter, Bulls), Lizo Gqoboka (stut, Bulls), Elton Jantjies (losskakel, Lions), Siya Kolisi (flank, Stormers), Jaco Kriel (flank, Lions), Jesse Kriel (senter/heelagter, Bulls), Patrick Lambie (losskakel, Sharks), Dillyn Leyds (vleuel, Stormers), Frans Malherbe (stut, Stormers), Makazole Mapimpi (vleuel, Kings), Lionel Mapoe (senter, Lions), Malcolm Marx (haker, Lions), Bongi Mbonambi (haker, Stormers), Franco Mostert (slot, Lions), Tendai Mtawarira (stut, Sharks), Sikhumbuzo Notshe (flank, Stormers), Andisa Ntsila (agtsteman, Kings), Trevor Nyakane (stut, Bulls), Coenie Oosthuizen (stut, Sharks), Chiliboy Ralepelle (haker, Sharks), Jan Serfontein (senter, Bulls), Courtnall Skosan (vleuel, Lions), Jano Vermaak (skrumskakel, Stormers), Harold Vorster (senter, Lions), Warren Whiteley (agtsteman, Lions).